VOOROORDEEL | Bontie se Bloggery
Julie 18, 2015 Julie 18, 2015 ~ Stories Uit My Wereld
Om bevooroordeeld te wees, is my een van my groot sondes.
Net vandag het ek my weer vasgeloop in my verkeerde vooroordele toe ek ‘n spesialis moes besoek.
Ek vooraf vir myself vertel: Ek moet nou in die spreekkamer vol siek mense inloop. Tussen die gehoes en gesnuif deur moet ek met ‘n “ek wil nie vandag werk nie” suur ontvangsdame praat. Sy gaan my drie ure gaan laat wag en dan, met ‘n skril-stemmetjie wat deur my sny, my aansê om deur te gaan na die dokter toe. ‘n 60-plus jarige neusoptrekkerige dokter wat my laat verstaan ek mors sy tyd met my ipekonders.
Toe gebeur net die teenoorgestelde.
Die spreekkamer sit vol geselsende mense wat my so vriendelik groet dat ek soos ŉ ou suurgat voel. Die ontvangsdame “is to die for” en sy wil my amper insluk van vriendelikheid (en ek sou nie omgegee het nie). Skaars gesit toe kom die (between thirty and forty) dokter daar in en vertel vir een ou hy hoef glad nie bekommerd te wees nie, sy toetse is alles negatief. Hy nooi my toe sommer die spreekkamer in.
Dit laat my toe dink aan die ou wie se kar een aand tussen Aberdeen en Willowmore met ŉ pap wiel gaan staan het. Toe hy die spaarwiel uithaal sien hy dat hy nie ŉ jack het nie. Hy dink toe as hy hier sit en wag vir ŉ kar om aan te kom gaan dit dalk ure se wag wees. Tien teen een sal die kar nie eers stop nie.
Hy merk toe ŉ plaashuisliggie so drie kilometer vêr en besluit sy enigste uitweg is om maar daar te gaan hulp vra.
So met die loop vertel hy homself dat as hy nou daar aanklop gaan die boer sê “vir wat kom pla jy so laat?”, of “Hoe kan jy ry sonder ŉ jack?”, of “ Vir wat maak jy nie seker dat jy jou bande nagaan voor jy vertrek nie?”. So werk hy homself op tot by die plaashuis.
Toe hy by die plaashuis aankom en die boer maak die deur oop sê hy “Ag steek jou jack in jou gat!”
< Previous Oom Kerneels se Behoeftes
Next > Blomme Kyk
7 thoughts on “VOOROORDEEL”
Julie 18, 2015 om 5:22 nm
…. ek sal maar vesigtig hier kommentaar lewer netnou jak jy my ook af.
Ek dink ons is maar almal sketies oor dinge wat ons persoonlik raak. Dis mos maar menslik. Ek is bly alles is goeie nuus. Nou kan jy die aftrede behoorlik geniet.
Julie 18, 2015 om 5:57 nm
Julie 18, 2015 om 6:18 nm
Haha, ek het nou my gat af gelag – ek sien daai jack-storie so voor my afspeel. Klink soos ‘n Tolla-verhaal.
Julie 18, 2015 om 7:02 nm
Begrijp ik goed dat het goed gaat met je gezondheid?
Julie 21, 2015 om 1:37 nm
Haha ten minste het jy nie jouself heeltemal so opgewerk soos daai ou met die pap wiel nie.
Julie 24, 2015 om 5:34 vm
Baie waar. Ons kan onsself behoorlik opwerk soms… gewoonlik heeltemal onnodig.
September 16, 2015 om 10:14 vm
Hiehie. Oulike stukkie, dankie lekker gelag vir jou laaste storie.
Ons gaan oorsee – Deel 1 – Stilbaai tot Hamburg
Stillie se Kroeg op die Dorp
rondomtaliedraai on Ons gaan oorsee – Deel 1…
perdebytjie on Ons gaan oorsee – Deel 1…
ekmyselff on Stillie se Kroeg op die D…
rondomtaliedraai on Stillie se Kroeg op die D…
Stories Uit My Werel… on Stillie se Kroeg op die D…